
“ส่งเสริมและพัฒนาศักยภาพข้าราชการครูและบุคลากรทางการศึกษา ประจำปี งบประมาณ พ.ศ.2569”


 กิจกรรมที่ 7  การสรรหาและคัดเลือกข้าราชการครูและบุคลากรทางการศึกษาที่มีผลงานดีเด่นเป็นที่ประจักษ์
                   (7.1) การสรรหาและคัดเลือกข้าราชการครูและบุคลากรทางการศึกษา ที่มีผลงานดีเด่น เพื่อให้ได้รับรางวัล และยกย่องเชิดชูเกียรติ ในวันครู ปี พ.ศ. 2569  
    1 ระยะเวลาดำเนินการ
   	 วันที่เริ่ม :   16 มกราคม 2569      ไตรมาสที่ : 2
     2 วัตถุประสงค์
             1.  เพื่อยกย่องเชิดชูเกียรติผู้บริหารสถานศึกษา ข้าราชการครูและบุคลากรทางการศึกษาที่มีความประพฤติดีและปฏิบัติตนตามมาตรฐานและจรรยาบรรณวิชาชีพ เป็นแบบอย่างที่ดี เสริมสร้างความศรัทธาและความเชื่อมั่นในการประกอบวิชาชีพครู เป็นผู้มีผลการปฏิบัติงาน ผลงานเชิงประจักษ์ ได้รับการยอมรับยึดถือเป็นแบบอย่างในการปฏิบัติงาน
             2.   เพื่อเสริมสร้างขวัญและกำลังใจในการปฏิบัติหน้าที่ ให้แก่ข้าราชการครูและบุคลากรทางการศึกษา                    ที่ประพฤติปฏิบัติตนเป็นแบบอย่างที่ดี ให้สร้างสรรค์ผลงานเพื่อพัฒนาการจัดการเรียนการสอนให้มีประสิทธิภาพเพิ่ม   มากขึ้น
3 การดำเนินงาน
            1) สำรวจข้อมูลข้าราชการครูและบุคลากรทางการศึกษาที่มีผลงานดีเด่นเป็นที่ประจักษ์ และได้รับรางวัล ในระดับภาค และระดับชาติ ในปี พ.ศ. 2568  และจัดทำบัญชีรายชื่อข้าราชการครูและบุคลากรทางการศึกษา และแจ้งโรงเรียนที่เกี่ยวข้อง เพื่อแจ้งข้าราชการครูและบุคลากรทางการศึกษาเข้ารับรางวัล
            2) ดำเนินการคัดเลือก ผู้บริหารสถานศึกษาดีเด่น,  ครูดีศรีสุพรรณ (ครูดีเด่นตามกลุ่มสาระการเรียนรู้), ศึกษานิเทศก์ดีเด่น, บุคลากรทางการศึกษาในสถานศึกษาดีเด่น, บุคลากรทางการศึกษาในสำนักงานเขตพื้นที่การศึกษาดีเด่น 
              2) ขออนุมัติจัดกิจกรรมยกย่องเชิดชูเกียรติ และขออนุมัติงบประมาณจัดทำเกียรติบัตร และจัดซื้อกรอบสำหรับใส่เกียรติบัตร เพื่อมอบให้ข้าราชการครูที่ได้รับรางวัล 
              3) จัดพิธีการยกย่องเชิดชูเกียรติให้แก่ข้าราชการครูและบุคลกรทางการศึกษา ที่ได้รับรางวัลในระดับชาติ ระดับภาค และระดับจังหวัด หรือเขตพื้นที่การศึกษา ในงานวันครู ปี พ.ศ. 2569  ผู้อำนวยการสำนักงานเขตพื้นที่การศึกษา  เป็นผู้มอบรางวัล
            4) ประสัมพันธ์รายชื่อผู้ได้รับรางวัล ในเว็บไซต์ของสำนักงานเขตพื้นที่การศึกษามัธยมศึกษาสุพรรณบุรี เพื่อให้ทราบโดยทั่วกัน 
            5) จัดทำทะเบียนรายชื่อผู้ได้รับรางวัล ประจำปี พ.ศ.2569
    4. สถานที่ดำเนินการ
           	ณ ห้องประชุม โรงเรียนบางปลาม้า “สูงสุมารผดุงวิทย์” วันที่ 16 มกราคม 2569
    5 งบประมาณ    งบประมาณที่ได้รับจัดสรร  15,800.-  บาท 
                          งบประมาณที่ใช้ไป           15,800.-  บาท
                          งบประมาณคงเหลือ             -       .-  บาท

     6. ผลการดำเนินงาน
เชิงปริมาณ
กิจกรรมยกย่องเชิดชูเกียรติข้าราชการครูและบุคลากรทางการศึกษา ในงานวันครู
	     สำนักงานเขตพื้นที่การศึกษามัธยมศึกษาสุพรรณบุรี ได้ดำเนินการคัดเลือกข้าราชการครูและบุคลากรทางการศึกษาที่มีผลงานดีเด่น เป็นที่ประจักษ์  ให้ได้รับรางวัล ผู้บริหารสถานศึกษาดีเด่น  รางวัลครูดีศรีสุพรรณ (ครูดีเด่นตามกลุ่มสาระการเรียนรู้)  รางวัลศึกษานิเทศก์ดีเด่น, รางวัลบุคลากรทางการศึกษาสายสนับสนุนการศึกษาดีเด่น และสำรวจข้อมูลข้าราชการครูและบุคลากรทางการศึกษาผู้ที่ส่งผลงานเข้ารับการคัดเลือกในหน่วยงานอื่น ๆ และได้รับรางวัลในระดับชาติ ระดับภาค เพื่อให้ได้รับการยกย่องเชิดชูเกียรติ ในงานวันครูวันที่ 16 มกราคม 2569  ซึ่งมีผู้ได้รับรางวัลในระดับชาติและระดับภาค จำนวน 101 รางวัล และมีผู้ที่ได้รับรางวัลในระดับจังหวัด ได้รับมอบรางวัลจากผู้อำนวยการสำนักงานเขตพื้นที่การศึกษามัธยมศึกษาสุพรรณบุรี  จำนวน 287 คน  รวมจำนวนผู้ได้รับรางวัลยกย่องเชิดชูเกียรติในวันครู ปี 2569 รวมทั้งสิ้น 388 คน  
      เชิงคุณภาพ 
	       ข้าราชการครูและบุคลากรทางการศึกษา ที่ได้รับรางวัลและได้รับการยกย่องเชิดชูเกียรติ มีความภาคภูมิใจ มีขวัญและกำลังใจในการพัฒนางานในหน้าที่ที่รับผิดชอบให้มีประสิทธิภาพเพิ่มมากขึ้น และเป็นแบบอย่างที่ดี  เป็นแรงบันดาลใจ ให้กับข้าราชการครูและบุคลากรทางการศึกษาและผู้เกี่ยวข้องได้ ประพฤติปฏิบัติตาม  ทำให้การจัดการเรียนการสอนนักเรียน มีประสิทธิภาพเพิ่มมากขึ้น
     7. ปัญหาอุปสรรค
                   -
     8. ข้อเสนอแนะ
                   ควรส่งเสริมและสนับสนุนให้ข้าราชการครูและบุคลากรทางการศึกษาส่งผลเข้ารับการคัดเลือกให้เพิ่มมากขึ้น จัดพิธียกย่องเชิดชูเกียรติให้กับผู้ได้รับรางวัลในทุกโอกาส 

  8 ภาพกิจกรรม

